Εμμανουέλα Κατζουράκη

Η Εμμανουέλα Κατζουράκη (γεννημένη στις 14 Μαΐου 2001) είναι Ελληνίδα πρωταθλήτρια της σκοποβολής.

 Ζωή και σταδιοδρομία 
Η Κατζουράκη γεννήθηκε το 2001 και κατάγεται από την πόλη των Χανίων της Κρήτης.«Μόλις φύγει, ξεκίνα» athletestories.gr, Ανακτήθηκε 1 Αυγούστου 2024 Ξεκίνησε τη σκοποβολή από περιέργεια σε ηλικία 14 ετών. Στην αρχή δοκίμασε το πιστόλι και μετά πέρασε στον πήλινο στόχο και στο αγώνισμα του σκίτ. Μέχρι τότε είχε δοκιμάσει πολλά αθλήματα όπως ρυθμική γυμναστική, κολύμβηση, καλλιτεχνική κολύμβηση, αντισφαίριση, καλαθοσφαίριση, πετοσφαίριση, χειροσφαίριση, και μπάντμιντον. Μετά το σχολείο άρχισε να σπουδάζει Φαρμακευτική στο Αριστοτέλειο Πανεπιστήμιο Θεσσαλονίκης. Λόγω των σπουδών της προπονείται και στις δύο πόλεις. Στη γενέτειρά της τα Χανιά προπονείται με τον Γιώργο Σαλαβαντάκη στο Εθνικό Σκοπευτήριο Χανίων. Τα πρότυπά της είναι η Ελληνίδα Ολυμπιονίκης Άννα Κορακάκη και η Αμερικανίδα Ολυμπιονίκης του σκιτ Κίμπερλι Ρόουντ.

Η Κατζουράκη συμμετέχει σε αγώνες σκοποβολής από το 2015.Εμμανουέλα Κατζουράκη snafpliotis.com, Ανακτήθηκε 1 Αυγούστου 2024 Στο Πανελλήνιο πρωτάθλημα σκοποβολής πήλινου στόχου αναδείχθηκε πρωταθλήτρια στο ατομικό σκιτ το 2015, 2016, 2018, 2020 και το 2022. Το 2020 στο Πανελλήνιο πρωτάθλημα έκανε νέο εθνικό ρεκόρ (123/125) το οποίο αποτελεί ισοφάριση του παγκοσμίου ρεκόρ νεανίδων και ισοφάριση του πανευρωπαικού ρεκόρ γυναικών.«Νέο Πανελλήνιο Ρεκόρ 123/125 για την Εμμανουέλα Κάτζουρακη» snafpliotis.com, Ανακτήθηκε 4 Αυγούστου 2024 Σε επίπεδο νέων κατέκτησε το αργυρό μετάλλιο στο Πανελλήνιο πρωτάθλημα πήλινου στόχου το 2017.

Στους Ευρωπαϊκούς αγώνες της Κρακοβίας το 2023 κατέκτησε το αργυρό μετάλλιο στο ατομικό σκιτ και την 10η θέση στο μικτό ομαδικό σκιτ.Ευρωπαϊκοί Αγώνες 2023 - Σκοποβολή - Συνολικά αποτελέσματα esc-shooting.org, Ανακτήθηκε 1 Αυγούστου 2024 Το 2022 έλαβε μέρος στους  Μεσογειακούς Αγώνες του Οράν κερδίζοντας το αργυρό μετάλλιο στο ατομικό σκιτ και την 6η θέση στο μικτό ομαδικό σκιτ.Μεσογειακοί Αγώνες 2022 - Σκοποβολή - Συνολικά αποτελέσματα gdm2022, Ανακτήθηκε 1 Αυγούστου 2024

Το 2024 στο Ευρωπαϊκό πρωτάθλημα πήλινου στόχου του Λονάτο ντελ Γκάρντα κατέκτησε το αργυρό μετάλλιο στο μικτό ομαδικό σκιτ.Ευρωπαϊκό Πρωτάθλημα Πήλινου Στόχου 2024 - Συνολικά αποτελέσματα esc-shooting.org, Ανακτήθηκε 2 Αυγούστου 2024Η Κατζουράκη έγινε η πρώτη Ελληνίδα σκοπεύτρια του σκιτ που κατακτά μετάλλιο στο Ευρωπαϊκό πρωτάθλημα πήλινου στόχου και η δεύτερη συνολικά μετά την Όλγα Τζαβάρα η οποία ήταν πέντε φορές πρωταθλήτρια Ευρώπης στο τραπ από το 1958 έως το 1962.Individual Medalists Shotgun European Championships 1955-2021 (Men & Women) shooting.by, Ανακτήθηκε 3 Αυγούστου 2024

Το 2023 στο Παγκόσμιο πρωτάθλημα σκοποβολής του Μπακού κέρδισε το χάλκινο μετάλλιο στο ατομικό σκιτ εξασφαλίζοντας παράλληλα την παρουσία της στους Ολυμπιακούς αγώνες του Παρισιού.Παγκόσμιο Πρωτάθλημα Σκοποβολής 2023 - Συνολικά αποτελέσματα issf-sports.org, Ανακτήθηκε 2 Αυγούστου 2024 Με την επίδοση 123/125 ισοφάρισε το δικό της πανελλήνιο ρεκόρ που είχε πετύχει στο Πανελλήνιο πρωτάθλημα το 2020.«Χάλκινο μετάλλιο η Κατζουράκη και εισιτήριο για τους Ολυμπιακούς «Παρίσι 2024»» skoe.gr, Ανακτήθηκε 2 Αυγούστου 2024 Το ίδιο έτος, στο Παγκόσμιο κύπελλο σκοποβολής του Ραμπάτ ήταν δεύτερη στο ατομικό σκιτ και τρίτη στο μικτό ομαδικό σκιτ.

Το 2024 συμμετείχε με την εθνική ομάδα σκοποβολής της Ελλάδας στους Ολυμπιακούς Αγώνες του Παρισιού όπου κατέλαβε την 5η θέση στον τελικό του ατομικού σκιτ και την 13η θέση στο μικτό ομαδικό σκιτ. Έγινε η πρώτη Ελληνίδα αθλήτρια του πήλινου στόχου που έλαβε μέρος σε Ολυμπιακούς Αγώνες.

Το 2023 τιμήθηκε στη «Γιορτή των Κορυφαίων» του ΠΣΑΤ μαζί με τους Ευθύμη Μίτα, Χαράλαμπο Χαλκιαδάκη και τον προπονητή αθλητών σκιτ Γιώργο Σαλαβαντάκη.«“Back to back” Κορυφαίοι ο Τεντόγλου και η Ντρισμπιώτη, 3η σερί φορά κορυφαία η εθνική πόλο, ο Βλάχος κορυφαίος προπονητής» psat.gr, Ανακτήθηκε 4 Αυγούστου 2024Από το 2015 έως το 2022 υπήρξε αθλήτρια της Σκοπευτικής Λέσχης Κρήτης (ΣΚΟ.ΛΕ.Κ). Από το 2023 είναι αθλήτρια του Σκοπευτικού Ομίλου Ψαχνών (Σ.Ο.Ψ.).

 Παραπομπές 

Κατηγορία:Ελληνίδες αθλήτριες της σκοποβολής
Κατηγορία:Έλληνες αθλητές της σκοποβολής στους Θερινούς Ολυμπιακούς Αγώνες
Κατηγορία:Αθλητές της σκοποβολής στους Θερινούς Ολυμπιακούς Αγώνες 2024
Κατηγορία:Αθλητές της σκοποβολής στους Ευρωπαϊκούς Αγώνες 2023
Κατηγορία:Αθλητές στους Μεσογειακούς Αγώνες 2022
Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου